**VÝZVA NA PREDKLADANIE PONÚK**

**k zákazke s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**na predmet zákazky: „*Realizácia interiérového vybavenia pobočiek VšZP“***

**1.** **Identifikácia verejného obstarávateľa**

Názov: Všeobecná zdravotná poisťovňa, a.s.

Sídlo: Panónska cesta 2, 851 04 Bratislava - mestská časť Petržalka

Štát: Slovenská republika

IČO: 35 937 874

DIČ: 20 22 02 70 40

URL: <https://www.vszp.sk/>

Profil: <https://www.uvo.gov.sk/vyhladavanie-profilov/zakazky/9262>

**2. Predmet zákazky**

**2.1. Názov predmetu zákazky:**

Realizácia interiérového vybavenia pobočiek VšZP

**2.2. Opis predmetu zákazky:**

Predmetom zákazky je realizácia interiérového vybavenia pobočiek Všeobecnej zdravotnej poisťovne (ďalej len „VšZP“).

Verejný obstarávateľ požaduje dodanie predmetu zákazky na jednotlivé pobočky podľa priloženého zoznamu uvedeného v Prílohe č. 1 Zmluvy o dielo - Miesto plnenia a kontaktné osoby a v plnom rozsahu uvedenom v Prílohe č. 2 Zmluvy o dielo – Technická špecifikácia.

Verejný obstarávateľ požaduje dodanie diela do 10 týždňov odo dňa nadobudnutia účinnosti zmluvy.

**Súčasťou predmetu zákazky musí byť:**

* Zabezpečenie dodania a montáže nábytku vrátane dodávky materiálu ako spojovací a kotviaci materiál na miesta plnenia verejného objednávateľa v požadovanej kvalite a vlastnostiach podľa špecifikácie verejného obstarávateľa,
* súčasťou je i vykonanie všetkých činností a prác súvisiacich s dodaním a montážou interiérového vybavenia v určených miestach dodania predmetu zákazky,
* súčasťou ponúknutej cenu sú aj náklady na používanie náradia a nástrojov, likvidácia a odvoz všetkého vzniknutého odpadu a podobne.
* do navrhnutej ceny sú zahrnuté aj všetky ďalšie náklady, ktoré sa môžu vyskytnúť v súvislosti s plnením predmetu zákazky.
* uchádzačovi nevznikne nárok na úhradu akýchkoľvek dodatočných nákladov, ktoré si nezapočítal do ceny za predmet zákazky
* Interiérové vybavenie musí byť v súlade s požiadavkami na bezpečnosť a ochranu zdravia pri práci podľa nariadenia vlády SR č. 276/2006 Z.z. o minimálnych bezpečnostných a zdravotných požiadavkách pri práci so zobrazovacími jednotkami v platnom znení. Stoličky musia zodpovedať Slovenským technickým normám a normám EÚ. Predávajúci je povinný dodať tovar výlučne v 1. akostnej triede.

Vyššie uvedené služby a náklady s nimi spojené zahrnie uchádzač do svojich cien uvedených v systéme Josephine.

Uchádzačom navrhnutá Cena celkom za predmet zmluvy je tvorená súčtom cien za čiastkové predmety zmluvy, podľa podmienok a požiadaviek verejného obstarávateľa. Všetky ceny požaduje verejný obstarávateľ uvádzať zaokrúhlené na 2 desatinné miesta podľa matematických pravidiel.

Uchádzač v ponuke uvedie cenu v eurách v zložení:

- ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

- navrhovaná zmluvná cena bez DPH,

- sadzba DPH a výška DPH,

- navrhovaná zmluvná cena vrátane DPH,

Ak uchádzač nie je platcom DPH, na túto skutočnosť vo svojej ponuke upozorní.

Požadovaná záruka na predmet zákazky je 2 roky.

**3.** **Miesto a lehota poskytnutia predmetu zákazky**

**3.1. Miesto poskytnutia predmetu zákazky:**

Podľa rozpisu uvedeného v Prílohe č. 1 ZoD - Miesto plnenia a kontaktné osoby

**3.2.** **Termín dodania:**

10 týždňov od nadobudnutia účinnosti zmluvy

1. **Predpokladaná hodnota zákazky**

**90 014,00 bez DPH**

1. **Zmluva**

Zmluva o dielo.

1. **Príprava a obsah ponuky**
   1. **Vyhotovenie ponuky**
      1. Vyhlásenia, potvrdenia, doklady a iné dokumenty tvoriace ponuku, požadované v tejto Výzve, môžu byť v ponuke predložené aj ako kópie. Originály alebo ich úradne osvedčené kópie predloží úspešný uchádzač pri podpise Zmluvy k nahliadnutiu.
      2. Ponuka a ďalšie doklady, vyhlásenia, potvrdenia a dokumenty musia byť predložené v slovenskom jazyku.
      3. Uchádzač predloží ponuku v jednom origináli.
   2. **Obsah ponuky**
      1. Podmienky účasti

OSOBNÉ POSTAVENIE:

Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia uvedené v § 32 ods. 1, písm. e) a f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“):

a) je oprávnený dodávať službu,

b) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

Uchádzač, preukazuje splnenie podmienok účasti týkajúce sa osobného postavenia:

a) písm. a) doloženým dokladom o oprávnení poskytovať službu, ktorá zodpovedá predmetu zákazky;

b) písm. b) doloženým čestným vyhlásením.

TECHNICKÁ SPÔSOBILOSŤ ALEBO ODBORNÁ SPÔSOBILOSŤ:

Podľa § 34 ods. 1 písm. a) ZVO: uchádzač preukáže zoznamom dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.

Minimálna požadovaná úroveň štandardov: Verejný obstarávateľ požaduje predložiť zoznam dodávok tovaru alebo poskytnutých služieb rovnakého alebo podobného charakteru ako je predmet zákazky v minimálnej kumulatívnej hodnote 50 000 EUR bez DPH alebo v ekvivalentnej výške v cudzej mene. Zoznam musí obsahovať informácie o odberateľovi, výškou a lehotou plnenia, predmetom zákazky a kontaktné údaje, kde sa dá uvedená referencia overiť, prípadne samotné odberateľom potvrdené referencie.

* + 1. Dokladová časť ponuky

1. Vyhlásenia uchádzača - uchádzač predloží oprávnenou osobou podpísané vyhlásenie podľa prílohy č. 1 tejto Výzvy.
2. Doklady preukazujúce podmienky účasti uvedené v bode 6.2.1 tejto výzvy
3. **Vyplnený** Návrh Zmluvy o dielo bez príloh na znak súhlasu s obchodnými podmienkami**, podpísaný** oprávnenou osobou konajúcou za uchádzača.
4. Príloha č. 4 Zmluvy o dielo – Zoznam subdodávateľov **podpísaný** oprávnenou osobou konajúcou za uchádzača
5. **Podmienky predkladania cenovej ponuky** 
   1. **Miesto a lehota na predkladanie ponúk**
      1. Lehota na predkladanie ponúk je **do 22.12.2022 do 10:00 hod.**
      2. Uchádzači predložia svoje ponuky elektronicky priamo do systému JOSEPHINE umiestnenom na webovej adrese https://josephine.proebiz.com/ do lehoty na predkladanie ponúk.
      3. Elektronickú ponuku uchádzači vložia vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/ Pri vkladaní ponuky uchádzači postupujú nasledovne:

- dokumenty uchádzač vkladá v okne „PONUKY“ v časti „Ponuka (súbor priloží uchádzač cez tlačidlo +)“.

- V prípade otázok týkajúcich sa registrácie a vloženia ponúk do daného systému môže uchádzač kontaktovať správcu systému houston@proebiz.com alebo telefonicky +421 220 255 999..

* 1. **Lehota viazanosti cenovej ponuky**
     1. Lehota viazanosti ponúk je do **31.01.2023**
     2. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom.

1. **Vysvetľovanie**
   1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE o ich vysvetlenie.
   2. Do predmetu správy záujemca uvedie označenie „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. ***48 hodín (počas pracovných dní) pred uplynutím lehoty na predkladanie ponúk***, tak aby mal verejný obstarávateľ dostatok času na spracovanie žiadosti a doručenie odpovede všetkým záujemcom.
   3. Záujemcom bude vysvetlenie doručené elektronicky v systéme JOSEPHINE ***najneskôr 24 hodín (počas pracovných dní) pred uplynutím lehoty na predkladanie ponúk.*** O doručení správy bude záujemca informovaný prostredníctvom notifikačného emailu na e-mailovú adresu zadanú pri registrácií.
2. **Hodnotenie ponúk a oznámenie výsledkov**
   1. **Kritéria na hodnotenie ponúk:**

**najnižšia cena** za celý predmet zákazky v EUR s DPH

* 1. **Verejný obstarávateľ si vyhradzuje právo neprijať ani jednu z predložených ponúk.**

1. **Obchodné podmienky**

Plnenie s úspešným uchádzačom, ktorého ponuka bola prijatá, bude realizované na základe Zmluvy o dielo.

V Bratislave, dňa 15.12.2022.

**Prílohy:**

Príloha č. 1: Formulár Vyhlásenie uchádzača

v. r.

Ing. Denisa Ondrušová

Odbor verejného obstarávania

Všeobecná zdravotná poisťovňa, a.s.

**Príloha č. 1**

**VYHLÁSENIA UCHÁDZAČA**

uchádzač (obchodné meno a sídlo/miesto podnikania uchádzača) ........................ týmto vyhlasuje, že

je dôkladne oboznámený a súhlasí s podmienkami obstarávania zákazky: „**Realizácia interiérového vybavenia pobočiek VšZP**“, ktoré sú určené vo Výzve na predloženie ponuky, jej prílohách a v iných dokumentoch poskytnutých verejným obstarávateľom v lehote na predkladanie ponúk,

všetky vyhlásenia, potvrdenia, doklady, dokumenty a údaje uvedené v ponuke sú pravdivé a úplné,

jeho zakladateľom, členom alebo spoločníkom nie je politická strana alebo politické hnutie,

predkladá iba jednu ponuku a nie je osobou, ktorej technické alebo odborné kapacity by použil iný uchádzač na preukázanie svojej odbornej alebo technickej spôsobilosti v tomto obstarávaní,

nie je členom skupiny dodávateľov, ktorá ako iný uchádzač predkladá ponuku.

.........................................

(podpis oprávnenej osoby)

V ..........................., dňa ...................